পাদ্রিতন্ত্র
পাদ্রিসত্ত্ব বা পিতৃসত্ত্ব (প্রাচীন গ্রিক: πατριαρχεῖον, patriarcheîon, প্যাট্রিয়ারকেট) হল খ্রিস্টধর্মের একটি উপশাস্ত্রীয় শব্দ। ইংরেজি Patri অর্থ ফাদার বা পিতা আর archate এর অর্থ হল তন্ত্র বা সত্ত্ব। এটি একজন উপশাস্ত্রীয় পাদ্রির পদাধিকার এবং এখতিয়ার নির্ধারিত করে। খ্রিস্টান ঐতিহ্য অনুসারে প্রথম শতাব্দীতে প্রেরিতদের দ্বারা তিনটি পাদ্রিতন্ত্র প্রতিষ্ঠিত হয়েছিল: রোম, অ্যান্টিওক এবং আলেকজান্দ্রিয়া।[তথ্যসূত্র প্রয়োজন] ৪র্থ শতাব্দীতে কনস্টান্টিনোপল এবং ৫ম শতাব্দীতে জেরুজালেমকে যুক্ত করা হয়। ৪৩১ সালে ইফেসাসের কাউন্সিলে একসাথে এই পাঁচ ধারার পাদ্রিতন্ত্রকে পঞ্চতন্ত্রী হিসাবে চিহ্নিত করে। খ্রিস্টধর্মের বাকি ইতিহাসে, কিছু অন্যান্য পাদ্রিতন্ত্রকে উপরের প্রাচীন এপিস্কোপাল সির কোনো একটি ধাপে ধাপে স্বীকৃতি দেয়। সময়ের সাথে সাথে, মধ্যপ্রাচ্য এবং উত্তর আফ্রিকায় ইসলামি বিজয়ের পর সামরিক দখলের কারণে তাদের মধ্যে কিছু তন্ত্রের পতন ঘটে এবং মূলপটে কোন প্রকৃত প্রাতিষ্ঠানিক এখতিয়ার ব্যতিরেকে শিরোনামগত বা সম্মানসূচক পাদ্রিতন্ত্রে পরিণত হয়।